Համաեվրոպական խաղերը նպատակ ունեն ամենամյա այս սպորտային միջոցառման շուրջ միավորել հայկական սփյուռքի եվրոպաբնակ հայ մարզիկներին, նրանց համակիրներին և հայկական տարբեր համայնքների ներկայացուցիչներին: Եվրոպահայերի մարզական խաղերը, որպես կանոն, տեղի են ունենում յուրաքանչյուր տարի Սուրբ Հարության՝ Զատիկի տոնին: Բացառություն են կազմում այն տարիները, երբ Հայաստանում կազմակերպվում են Համահայկական խաղեր: ԱՐԱՐԱՏ հայկակական մարզական միության նախագահ Սեբուհ Բաղդոյանը խոսքով` “Հայերը միասնական պետք է ներկայանան աշխարհին ո’չ միայն հայրենի հողում, այլև երկրագնդի ցանկացած վայրում։ Սա եղել և մնում է մեր ուղերձը աշխարհին”։ Միջոցառման կայացման վայրը փոփոխական է և յուրաքանչյուր տարի որոշվում է Եվրո-հայկական խաղերի հանձնախմբի կողմից: